**Magyar Puli Klub**

**Módosított Alapszabálya**

A Magyar Puli Klub (továbbiakban: Klub) közgyűlése az egyesülési jogról, a civil szervezetek működéséről és támogatásáról szóló 2011. évi CLXXV. törvény- továbbiakban (Ctv.), a Polgári Törvénykönyvről szóló 2013. évi V. törvény – továbbiakban Ptk. - 3:63-3:87. §-ai, illetőleg a fajtatiszta ebek tenyésztési szabályairól szóló 98/2013. (X. 24.) VM rendelet alapján (továbbiakban VM rendelet) - a mai napon a Klub Alapszabályát az alábbi tartalommal fogadta el.

**I.**

**Az egyesület adatai**

A Klub neve: **Magyar Puli Klub**

Rövidített neve: **MPK**

A Klub székhelye: **3000 Hatvan, Tavasz utca 18.**

A Klub működési területe: kiterjed **Magyarország** területére.

A Klub önkormányzati elven működő, természetes és jogi személy tagok közös, tartós, alapszabályban meghatározott céljának folyamatos megvalósítására létesített, nyilvántartott tagsággal rendelkező jogi személy (egyesület).

Az Egyesület elfogadja és elismeri a Federation Cynologique Internationale-t (FCI), annak alapszabályát, szabályzatai betartását vállalja, valamint elfogadja és elismeri az FCI által elismert mindenkori magyarországi csúcsszervet, a Magyar Ebtenyésztők Országos Egyesületeinek Szövetségét és annak alapszabályát és szabályzatai betartását vállalja, és egyesületi tevékenységük során az Egyesület tagjai is kötelesek ekként eljárni. Tenyésztőszervezeti elismerés esetén is a Klub a MEOESZ-t a fajta FCI-ben való képviseletére kizárólagosan elfogadja.

A Klub az FCI Alap-és Működési Szabályzata előírásainak megfelelően csatlakozhat bel- és külföldi kinológiai szervezethez.

**II.**

**A Klub célja, tevékenysége**

1. **A Klub céljai:**

* a pulinak, mint magyar nemzeti kutyafajtának a fenntartása, a fajta védelme,
* a puli standard karbantartása, tudatosítása és a nemzetközi szervezetekhez való közvetítése,
* a puli egyedek nyilvántartása, államilag elismert törzskönyv vezetése,
* a tenyésztés tisztaságának, szakszerűségének és diszkrimináció mentességének biztosítása, az állattenyésztésről szóló 1993. évi CXIV. törvény 1.§-ában megfogalmazott célok *és az ide vonatkozó egyéb jogszabályok* betartása és betartatása.
* a puli-tenyésztők és puli-barátok összefogása, érdekeik védelme,
* állatvédelemmel kapcsolatos rendezvények, ismeretterjesztés és alapvetően az állatbarát és természetbarát életmód terjesztése, különös tekintettel a védett nemzeti értéket képviselő magyar kutyafajtára, a pulira,
* az FCI (Federation Cynologique Internationale, 13. Place Albert Ier. B-6530 Thuin, Belgique, továbbiakban FCI előírásai szerint elismert és nyilvántartott puli fajtájú kutyákat tenyésztő vagy tartó jogi és természetes személyek tömörítése,
* abban az esetben, ha az Állattenyésztési törvény, a végrehajtására kiadott 98/2013.(X.24.) VM rendelet vagy ezek helyébe lépő jogszabályok lehetővé teszik, akkor a puli ebfajta vonatkozásában tenyésztőszervezeti elismerés elnyerése és az abból eredő tenyésztőszervezeti feladatok ellátása,
* abban az esetben és azon naptól kezdődően, és azon időtartamra, amikor a jelen alapszabály szerinti fajták vagy azok egy része nem tartoznak az Állattenyésztési törvény, a végrehajtására kiadott 98/2013.(X.24.) VM rendelet vagy ezek helyébe lépő jogszabályok hatálya alá, vagy jogszabály azt egyébként nem tiltja, ezen fajták fajtagondozása vonatkozásában vagy annak egy része vonatkozásában fajtagondozói megbízás megszerzése kérelemre, szerződéssel a Magyar Ebtenyésztők Országos Egyesületeinek Szövetsége (továbbiakban MEOESZ) fajtaszervezet szekciójának tagjaként, az ebből eredő feladatok ellátása
* mindazon fajtagondozói feladatok ellátása és végzése, amelyek az előző bekezdésben foglaltak szerint a MEOESZ tagjaként megszerezhetőek az Egyesület számára és jogszabály azt nem tiltja.
* a fajta minőségének megőrzése javítása az FCI mindenkor érvényben lévő standardja alapján.

1. **A Klub cél szerinti tevékenységei általában:**

* kulturális tevékenység,
* sport tevékenység,
* szabadidős és hobbi tevékenység,
* oktatási tevékenység,
* kutatási tevékenység,
* szociális tevékenység,
* nemzetközi tevékenység.

1. **A Klub cél szerinti tevékenységei konkrétan:**

* a puli egyedek nyilvántartását szolgáló adatbázis kezelése, államilag elismert törzskönyv vezetése,
* a puli fajta vonatkozásában versenyek, tenyészállat-minősítések és bírálatok szervezése,
* a puli fajta vonatkozásában küllem- és munkaversenyek, kiállítások rendezése,
* DNS-mintatár gyűjtésének szervezése, adatbázis kezelése,
* a puli fajta vonatkozásában azállatbarát kultúra terjesztése – hagyományőrző éskulturális rendezvények, programok és bemutatók szervezése
* a fajta tenyésztésével kapcsolatos oktatási és ismeretterjesztő tevékenység, képzés folytatása,
* a puli fajtára vonatkozó tenyésztési program kidolgozása, folyamatos aktualizálása és megvalósítása,
* ismeretterjesztő foglalkozások szervezése, a fajta kiváló adottságaiból eredő, embert segítő tulajdonságainak, valamint ezen tulajdonságok fejlesztési lehetőségeinek támogatása,
* témába vágó publikációs tevékenység folytatása, nyomtatott és elektronikus sajtótermékek készítése, kiadása,
* együttműködés minden olyan szervezettel és mozgalommal, mely a MPK célkitűzéseivel összhangban tevékenykedik,
* kapcsolatfelvétel a külföldi tenyésztőszervezetekkel
* tudományos kutatások ösztönzése,
* honlap működtetése,
* kutyás sportokban való részvétel, ilyen események – versenyek, bemutatók – szervezése,
* a fajtatiszta kutyák tartóinak egységes fellépése, összefogása érdekében érdekképviselet biztosítása
* a fajta FCI szabályain alapulóan és emellett tenyésztőszervezeti elismerés esetén vagy ha jogszabály azt nem tiltja, a fajta tenyésztési alapelveinek, tenyésztési programjának megalkotása,  végrehajtása, a tenyésztőszervezeti minősülés esetén az abból eredő tenyésztésszervezési feladatok ellátása,
* együttműködés a Magyar Ebtenyésztők Országos Egyesületeinek Szövetségével, felvétel esetén annak tagjaként, valamint tagként vagy egyéb jogviszony alapján, vagy akár informális kapcsolat alapján együttműködés hazai és külföldi, az Egyesületéhez hasonló vagy annak célja megvalósítását elősegítő együttműködést biztosító más egyesületekkel, feltéve, ha az adott tagság vagy együttműködés nem ellentétes az FCI szabályaival és azt hazai jogszabály nem tiltja.

Jelen Alapszabály a II. fejezetében rögzített célokat és cél szerinti tevékenységeket a Klub a mindenkor irányadó jogszabályokkal összhangban fejti ki és gyakorolja, így amennyiben ezek engedélyhez kötöttek,  úgy azokat csak az engedély megszerzését követően gyakorolja.”

**III.**

**A Klub tagsága**

1. A Klub tagja jogosult a Klub tevékenységében részt venni.
2. A Klub tagjait egyenlő jogok illetik meg és egyenlő kötelezettségek terhelik, kivéve, ha az alapszabály különleges jogállású tagságot határoz meg.
3. A tag tagsági jogait személyesen, vagy írásos meghatalmazás alapján, képviselője útján gyakorolhatja. A tagsági jogok forgalomképtelenek és nem örökölhetők.
4. A tagok - a tagdíj megfizetésén túl - a Klub tartozásaiért saját vagyonukkal nem felelnek.
5. A Klub tagja köteles az alapszabályban meghatározott tagi kötelezettségek teljesítésére.
6. A Klub tagja nem veszélyeztetheti a Klub céljának megvalósítását és a Klub tevékenységét.
7. A Klub-tagság kétféleképpen keletkezik: az alapításkor az egyesület nyilvántartásba vételével, az alapítást követően a belépési kérelemnek az elnökség általi elfogadásával.
8. A Klub tagjairól a legszükségesebb adatokat (név, lakcím, születési hely és idő, telefonszám, e-mail cím) az Elnökség tartja nyilván. Ezen adatok kívülállók számára nem nyilvánosak.
9. Az adatok az érintett tag hozzájárulásával adhatók ki a klub más tagja számára.
10. **A tagsági jogviszony feltételei:**

1.1 *Rendes tag* lehet minden olyan természetes személy, aki életvitelszerűen Magyarországon tartózkodik, vagy Magyarországon nyilvántartásba vett jogi személy a belépési nyilatkozatot aláírva elfogadja az Alapszabályt, a Klub egyéb szabályait, tagdíjat fizet és rendelkezik legalább egy, a fajtatiszta ebek tenyésztési szabályairól szóló 98/2013. (X. 24.) VM rendelet (a továbbiakban: VM rendelet) által meghatározott tenyésztőszervezethez tartozó fajtájú törzskönyvben regisztrált, vagy a törzskönyvbe bejegyezhető pulival.

A bíróság nem tiltotta el a közügyek gyakorlásától vagy az FCI, a VM rendelet szerint elismert tenyésztő szervezet, illetve a MEOESZ Etikai-és Fegyelmi bizottsága nem zárta ki egyesületi tevékenységéből, illetőleg tenyésztési tilalmat nem rendelt el irányába.

1.2 *Pártoló tag* lehet olyan belföldi vagy külföldi természetes vagy jogi személy, aki a jelen Alapszabály minden rendelkezését elfogadja és tagfelvételi kérelmét az Elnökség jóváhagyja. A felvételt kérőnek kérelmében nyilatkozatot kell tennie arra vonatkozóan, hogy a Klub Alapító okiratát ismeri és a Klub Alapszabályát, céljait, szellemiségét, értékrendjét és kialakult szokásait magára nézve kötelezőnek fogadja el. A tag felvételének kérdésében a tag kérelme alapján, egyszerű szótöbbségi határozattal az Elnökség dönt.

1.3 *Tiszteletbeli tag, örökös tag, díszelnök* lehet az a Közgyűlés által választott személy, akit munkássága alapján a közgyűlés erre méltónak tart.

1. **A tagsági viszony keletkezése:**

A belépni szándékozó, belépési nyilatkozatot aláírva nyilatkozik belépési szándékáról, valamint arról, hogy vele szemben nem állnak fenn az Alapszabályban rögzített kizárási okok, és a teljes éves tagdíj befizetésével igazolja belépési szándékát. A rendes és pártoló tag felvételéről a belépési nyilatkozat alapján, annak benyújtásától számított 30 napon belül az Elnökség dönt. Az Elnökség a döntés meghozatala előtt megvizsgálja, hogy a kérelmező az egyszeri belépési díjat megfizette-e. A tagsági viszony, ha az Elnökség a kérelmet elfogadta, a tagfelvételi lapnak a Klub elnöke által történő aláírásával, az aláírás napjának 0 órájától kezdődik. A belépési nyilatkozat elutasítását – a befizetett tagdíj egyidejű visszautasításával- indokolt határozatban kell az érintettel közölni. A Klub online tagfelvételi felületet is működtet, az adatlap kitöltése, és a benne foglalt nyilatkozat megtétele és elküldése egyenértékű az írásos adatlap leadásával.

1. **A tagsági jogviszony megszűnik:**

* a természetes személy tag halálával, illetőleg a nem természetes személy tag jogutód nélküli megszűnésével,
* a kilépés írásbeli bejelentésével,

(Kilépési szándék esetén a tag a tagsági jogviszonyát az Elnökséghez intézett írásbeli nyilatkozattal bármikor, indokolás nélkül megszüntetheti. A kilépés az Elnökség részére történt bejelentéssel egyező időpontban hatályos.)

* tagsági jogviszony felmondásával,
* kizárással,
* ha a Klub jogutód nélkül megszűnik.

3.1 A tagsági jogviszony egyesület általi felmondása:

* amennyiben a rendes tag a VM rendelet szerint nem rendelkezik legalább egy, a tenyésztőszervezethez tartozó fajtában regisztrált egyeddel,
* amennyiben az FCI, VM rendelet szerint elismert tenyésztő szervezet, a MEOESZ Etikai-és Fegyelmi bizottsága a tagot kizárta egyesületi tevékenységéből, illetőleg tenyésztési tilalmat rendelt el irányába,
* ha a tagot a bíróság a közügyektől gyakorlástól eltiltotta,

Felmondás esetén is a kizárási eljárásra vonatkozó szabályokat kell értelemszerűen alkalmazni.

A felmondást az érintett taggal írásban, igazolható módon kell közölni.

3.2 A tag kizárása:

* A Klub Közgyűlése egyszerű többségi határozattal,titkos szavazással a Klubból kizárhatja azt a tagot, aki jogszabályt, a Klub Alapszabályát vagy a Klub közgyűlési határozatát súlyosan vagy ismételten megsérti. Ilyen különösen, ha a tag a Klub céljával, szellemiségével vagy az Alapszabállyal össze nem egyeztethető magatartást tanúsít.
* Amennyiben a kizárás oka, a tagdíjfizetés elmulasztása, tehát az érintett az adott év március 31. napjáig nem tett eleget ezen kötelezettségének, úgy a Klub a fizetési felszólítás kézhezvételét követő 10 napon belül automatikusan kizárja tagjai közül.
* A kizárási eljárást bármely tag, annak indokait írásban alátámasztva, a Felügyelő Bizottsághoz benyújtva kezdeményezheti.
* A kizárási eljárás megindításáról a tagot írásban, igazolható módon kell értesíteni.
* A kizárásról határozatot kell hozni. A határozattal érintett személyt a határozathozatal előtt az Elnökségnek meg kell hallgatni, részére lehetőséget kell biztosítani védekezésének előterjesztésére és az enyhítő vagy mentő körülmények ismertetésére, kivételt képez ez alól a tagdíjfizetés elmulasztása.
* A kizárás tárgyában hozott Közgyűlési határozatot az érintettel írásban, igazolható módon kell közölni.

1. **Tagsági jogok és kötelezettségek**

4.1 A Klub rendes tagjának jogai:

* A rendes tag általános választási joggal rendelkezik és bármely tisztségre megválasztható;
* a természetes személy rendes tag személyesen, a nem természetes személy tag képviselője útján jogosult a többi taggal egyenlő szavazati joggal a Közgyűlésen részt venni, a napirendbe felvett ügyekkel kapcsolatban felszólalni, véleményét kifejteni, határozati javaslatot tenni és szavazni;
* javaslatokat, indítványokat tehet, és panasszal fordulhat a Klub bármely szervéhez, tisztségviselőjéhez;
* választhat és választható, a nem természetes személy tagok pedig törvényes képviselőik útján választhatják meg a Klub vezető tisztségviselőit, illetve választhatók tisztségre;
* jogosult részt venni a Klub rendezvényein, kezdeményezni egyes kérdések megvitatását;
* jogosult részt venni a Klub céljainak elérését szolgáló szervezeti, szakmai és tudományos tevékenységében, az ajánlások, állásfoglalások kialakításában, azok végrehajtásában, illetve jogosult részt venni a Klub egyéb tevékenységében;
* jogosult tájékoztatást kapni a Klub tevékenységéről, szervének határozatáról, állásfoglalásáról.

4.2 A Klub rendes tagja köteles:

* a Klub Alapszabályát és a Klub belső szabályzatait, valamint szervei által hozott határozatokat betartani,
* a Klub célját és szellemiségét, értékrendjét tiszteletben tartani,
* az Elnökség által előző év december 31. napjáig meghatározott mértékű tagdíjat határidőben megfizetni, tehát adott év március 31. napjáig a Klub pénztárába vagy a Klub bankszámlájára átutalni,
* a Klub célkitűzéseinek megvalósítása érdekében végzett tevékenységről az Elnökség felkérésére írásban vagy szóban beszámolni.

4.3 A tagok joggyakorlása

*Természetes személy tag* jogait csak személyesen gyakorolhatja, meghatalmazott útján nem, kivételt képez ez alól, ha a Közgyűlésen megjelenni nem tudó tag egy ténylegesen megjelent tagot kér fel képviseletére.

*A nem természetes személy tag* törvényes képviselője útján látja el képviseletét.

*A pártoló tag* részt vehet a Klub testületi ülésein, de szavazati joga nincs és tisztség viselésére nem választható. Egyebekben jogai és kötelezettségei megegyeznek a rendes tagokéval, azonban tagdíj fizetésére nem, csak vagyoni hozzájárulás fizetésére kötelezhető, mely minimálisan a mindenkori tagdíj mértékével megegyező összeg lehet.

*Tiszteletbeli tag, örökös tag, díszelnök* a klub szerveinek ülésein tanácskozási joggal vehet részt, de szavazati joggal nem rendelkezik, továbbá tisztségviselőnek nem választható.

Amennyiben a jelen Alapszabály eltérően nem rendelkezik, a Klub valamennyi tagja egyenlő jogokkal és kötelezettségekkel rendelkezik, tilos a tagok közötti bármilyen különbségtétel.

**IV.**

**A Klub szervei**

A Klub legfőbb szerve a Közgyűlés, amelynek tevékenységében minden tag jogosult részt venni. A Klub ügyintéző és képviseleti teendőit, illetve a napi ügyviteli feladatokat a Klub ügyintéző képviselő szerve, az Elnökség irányítja és látja el. A Klub vezető tisztségviselői: az Elnök, és az elnökségi tagok.

1. **A Közgyűlés**

A Klub legfőbb szerve a tagok összessége (a továbbiakban: Közgyűlés), ahol valamennyi tag jogosult részt venni, és amelyet szükség szerint, de legalább évenként egyszer össze kell hívni. A legfőbb szervet össze kell hívni akkor is, ha azt a bíróság elrendeli, illetve ha azt a tagok fele az ok és a cél megjelölésével – kéri, továbbá, ha az Elnökség – az ok és cél megjelölésével – egyszerű szótöbbséggel hozott határozat alapján kéri. A Közgyűlést az Elnök hívja össze, az elnökség által meghatározott helyszínre.

A közgyűlés nem nyilvános, azon a tagokon és az Elnökségen kívül a közgyűlés összehívására jogosult által meghívottak és az Alapszabály vagy a közgyűlés határozata alapján tanácskozási joggal rendelkező személyek vehetnek részt.

1. A Közgyűlés hatáskörébe tartozik:

* az Alapszabály és Szervezeti Működési Szabályzatmegállapítása és módosítása;
* az éves költségvetés, illetve az előző évről szóló számviteli beszámoló elfogadása;
* az ügyintéző és képviseleti szerv éves beszámolójának elfogadása;
* a Klub megszűnésének más egyesülettel való egyesülésének és szétválásának kimondása;
* vezető tisztségviselők megválasztása
* Felügyelőbizottság és Etikai- és Fegyelmi Bizottság tagjainak megválasztása
* a kötelességét megszegő elnökségi tag visszahívása;
* a Közgyűlés levezető elnökének, jegyzőkönyv-vezetőjének és a jegyzőkönyv két hitelesítőjének megválasztása.

1. A Közgyűlés eljárására vonatkozó szabályok:

A Közgyűlést az Elnök hívja össze, valamennyi regisztrált tag előzetes írásbeli értesítésével. A meghívót a tagoknak a tervezett időpontot megelőzően legalább tizennégy naptári nappal meg kell küldeni írásban, igazolható módon. A meghívóban a Közgyűlés helyét és időpontját is meg kell jelölni a napirendi pontok mellett, továbbá a kézbesítéstől vagy közzétételtől számított tíz napon belül a tag kérheti a napirend kiegészítését, a kiegészítés indokolásával. A meghívónak tartalmazni kell a határozat-képtelenség esetén megtartandó esetleges megismételt Közgyűlés helyének és dátumának (év, hó, nap és kezdő időpont) pontos megjelölését. A közgyűlés nem nyilvános, azon a tagokon és az Elnökségen kívül a közgyűlés összehívására jogosult által meghívottak és az Alapszabály vagy a közgyűlés határozata alapján tanácskozási joggal rendelkező személyek vehetnek részt.

A Közgyűlés akkor határozatképes, ha a szavazásra jogosult tagok 50 %-a + 1 fő a Közgyűlés kezdő időpontjában jelen van. A határozatképtelenség miatt megismételt Közgyűlés –akár az eredeti Közgyűlés napjának későbbi időpontjára, akár későbbi naptári időpontra hívják össze – csak az eredeti meghívóban rögzített napirendi pontok tekintetében lehet a megjelentek számától függetlenül határozatképes és csak abban az esetben, ha a távolmaradás jogkövetkezményeire – hogy a megismételt Közgyűlés megjelentek számától függetlenül határozatképes – a tagok figyelmét a meghívóban kifejezetten felhívták. Amennyiben a megismételt Közgyűlést az eredeti Közgyűlés napjának későbbi időpontjára tűzik ki, úgy ezeket a tájékoztatásokat az eredeti közgyűlési meghívónak kell tartalmaznia.

A Közgyűlés hatáskörébe tartozó ügyekben határozatait a jelenlévő, szavazati joggal rendelkező tagok egyszerű szótöbbségével hozza.

Kivételt képez ez alól az egyesület alapszabályának, céljának módosítása, egyesülésének, szétválásának és megszűnésének kimondása, mely esetben az összes tag háromnegyedes szótöbbsége szükséges.

Természetes személy tagoknak egy szavazatuk lehet. Nem természetes személy tagok egy küldöttel képviseltetik magukat.

Megjelentnek kell tekinteni, azt a személyesen meg nem jelent tagot is, aki egy ténylegesen megjelent tagot meghatalmazottként felkér a képviseletére. A meghatalmazott a meghatalmazást kiadó tag szavazatát is képviseli. Egy tag csak egy tagot képviselhet meghatalmazottként és egy többletszavazattal rendelkezhet.

A határozatképesség megállapításakor nem kell figyelembe venni azt a meg nem jelent tagot, akinek bármekkora tagdíjhátraléka van.

A Közgyűlés a tisztségviselő választási és a tag kizárási döntések kivételével határozatait nyílt szavazással hozza.

A Közgyűlés az éves beszámolóról szóló határozatát az általános szabályok szerint, azaz a jelenlévő, szavazati joggal rendelkező tagok egyszerű szótöbbségével hozza.

A levezető elnök, a jegyzőkönyv-vezető, jegyzőkönyv két hitelesítőjének és a szavazat számlálók személyének megválasztásáról a Közgyűlés az ülés megkezdésekor a jelenlévő, szavazati joggal rendelkező tagok egyszerű szótöbbségével határoz.

A Közgyűlési határozatot az érintettekkel igazolható módon közölni kell.

Az Elnök köteles a Közgyűlés által meghozott határozatokat a Határozatok Könyvébe behelyezni. A Határozatok Könyve oly módon tartalmazza a határozatokat, hogy abból a Közgyűlés döntésének tartalma, időpontja és hatálya, illetve a döntést támogatók és ellenzők számaránya megállapítható.

1. **Elnökség**

A Klub vezető szerve az 5 tagú Elnökség, amelynek tagjait a Közgyűlés egyszerű szótöbbséggel, titkos szavazással választja 3 évre. Az elnökségi tagokat a Közgyűlés választja, azonban a megválasztott elnökségi tagok maguk közül választanak elnököt és alelnököt. Az Elnökség szükség szerint, de évente legalább három alkalommal tart ülést. Az Elnökség ülése határozatképes, ha azon az Elnökségi tagok több mint fele jelen van.

Az elnökség tagjai kötelesek a közgyűlésen részt venni, a közgyűlésen az egyesülettel kapcsolatos kérdésekre válaszolni, az egyesület tevékenységéről és gazdasági helyzetéről beszámolni.

1. Az Elnökség eljárására vonatkozó szabályok:

Az Elnökség határozatait nyílt szavazással, egyszerű szótöbbséggel hozza meg. A határozatot az érintettel igazolható módon közölni kell.

Amennyiben a személyes részvétel nem megoldható valamennyi elnökségi tag tekintetében, valamely döntéshozatallal összefüggésben, az elnökség határozhat úgy, hogy elektronikus hírközlő eszköz közvetítésével tartott ülésen hozza meg határozatát. Ebben az esetben az elhangzottakat és a meghozott határozatokat úgy kell rögzíteni, hogy azok utóbb is ellenőrizhetőek legyenek. Ha a döntéshozó szerv ülésén hozott határozatot be kell nyújtani a nyilvántartó bírósághoz, jegyzőkönyvet kell készíteni, amelyet az elnökség aláírásával hitelesít (Ctv.)

Az Elnökségi ülést az Elnök hívja össze valamennyi elnökségi tag előzetes írásban, igazolható módon való értesítésével. Amennyiben az Elnök akadályoztatva van, az Elnökség egyhangú szavazással, a határozat kézbesítésével, az Elnökségi ülés összehívására jogosult. A meghívót az Elnökségi tagoknak a tervezett időpontot megelőzően legalább nyolc naptári nappal meg kell küldeni, a napirendi pontok pontos megjelölésével. Az Elnökség ügyrendjét egyebekben maga állapítja meg.

1. Az Elnökség tagja lehet:

* az a nagykorú magyar állampolgár, aki teljes cselekvőképességgel rendelkezik,
* a közügyek gyakorlásától nincs eltiltva.

Az Elnökség határozathozatalában *nem vehet részt* az a személy, aki vagy akinek közeli hozzátartozója a határozat alapján:

* kötelezettség vagy felelősség alól mentesül, vagy
* bármilyen más előnyben részesül, illetve a megkötendő jogügyletben egyébként érdekelt.

Nem minősül előnynek a közhasznú szervezet cél szerinti juttatásai keretében a bárki által megkötés nélkül igénybe vehető nem pénzbeli szolgáltatás, illetve az egyesület által tagjának, a tagsági jogviszony alapján nyújtott, létesítő okiratnak megfelelő cél szerinti juttatás.

A közhasznú szervezet megszűnését követő három évig nem lehet más közhasznú szervezet vezető tisztségviselője az a személy, aki korábban olyan közhasznú szervezet vezető tisztségviselője volt – annak megszűnését megelőző két évben legalább egy évig –,

* amely jogutód nélkül szűnt meg úgy, hogy az állami adó- és vámhatóságnál nyilvántartott adó- és vámtartozását nem egyenlítette ki,
* amellyel szemben az állami adó- és vámhatóság jelentős összegű adóhiányt tárt fel,
* amellyel szemben az állami adó- és vámhatóság üzletlezárás intézkedést alkalmazott, vagy üzletlezárást helyettesítő bírságot szabott ki,
* amelynek adószámát az állami adó- és vámhatóság az adózás rendjéről szóló törvény szerint felfüggesztette vagy törölte.

A vezető tisztségviselő, illetve az ennek jelölt személy köteles valamennyi érintett közhasznú szervezetet előzetesen tájékoztatni arról, hogy ilyen tisztséget egyidejűleg más közhasznú szervezetnél is betölt.

1. Az Elnökség tagjainak kötelezettsége:

* a közgyűlésen való részvétel
* felvilágosítások megadása
* beszámolási kötelezettség

1. Az Elnökség hatáskörébe tartozik:

* az éves tagdíj mértékének meghatározása az alakulás évében fizetendő éves tagdíj kivételével,
* az egyesület napi ügyeinek vitele,
* beszámolók előkészítése, elfogadása és a közgyűlés elé terjesztése,
* éves költségvetés elkészítése és annak a közgyűlés elé terjesztése,
* a Tenyésztési Tanács által felterjesztett javaslatok elfogadása,
* az egyesületi vagyon kezelése,
* az egyesület jogszabály és alapszabály szerinti szerveinek megalakítása és tisztségviselőinek megválasztásának előkészítése,
* az Elnök utasítása a Közgyűlés összehívására,
* az Elnök által összehívott közgyűlés napirendi pontjainak meghatározása,
* részvétel a közgyűlésen és válaszadás az egyesülettel kapcsolatos kérdésekre,
* tagság nyilvántartása,
* tagjainak megválasztása;
* a Klub tagjainak sorából történő kizárás elbírálása;
* az egyesület határozatainak, szervezeti okiratainak és egyéb könyveinek vezetése,
* az egyesület működésével kapcsolatos iratok megőrzése,
* a Klub tagjaira kötelező határozatok meghozatala,
* az ügyrend elfogadása,
* az etikai szabályok elfogadása,
* az Alapszabály felhatalmazása alapján a tagfelvétel és kizárás jóváhagyása,
* a Klub működésével kapcsolatban keletkezett iratokba való betekintés biztosítása az érdeklődő tagok, és a jogszabályban előírt esetekben a bíróságok vagy más hatóságok részére,
* az egyesületet érintő megszűnési ok fennállásának mindenkori vizsgálata és annak bekövetkezte esetén a törvényben előírt intézkedések megtétele,
* döntés minden olyan egyéb kérdésben, amely nem tartozik a Közgyűlés kizárólagos hatáskörébe.

1. Megszűnik az Elnökségi tagság

* a tag halálával,
* az Elnökségi tag lemondásával,
* tagsági viszony megszűnésével,
* kizárással,
* és ha bíróság az elnökségi tagot jogerősen a közügyek gyakorlásától eltiltja.

A Közgyűlés ekkor új elnökségi tagot választ. Az időközben választott új Elnökségi tag megbízatása a már hivatalban lévő Elnökségi tagok mandátumával egyező időpontig szól.

1. **Az Elnök**

Az Elnök az Elnökség által egyszerű szótöbbséggel, titkos szavazással, 3 év időtartamra választott vezető tisztségviselő, aki a Klub szervezetének képviseletre önállóan jogosult vezetője.

1. Az Elnök hatásköre és feladatai:

* a Klub adminisztratív szervezetének kialakítása és vezetése,
* a munkáltatói jogok gyakorlása a Klub munkavállalói felett,
* a Közgyűlés és az Elnökség határozatainak végrehajtása,
* az elnökségi ülések előkészítése és levezetése,
* a Klub képviselete harmadik személyekkel szemben és hatóságok, illetőleg bíróság előtt,
* akadályoztatása esetén feladatköreit az alelnök gyakorolja, akit az elnökség tagjai közül választ egyszerű szótöbbséggel,
* határozatainak az Alapszabályban megjelölt módon az érintettekkel történő közlése,
* az Elnök köteles és a Közgyűlés és az Elnökség által meghozott határozatokat a Határozatok Könyvébe bevezetni. A Határozatok Könyve oly módon tartalmazza a határozatokat, hogy abból az Elnökség döntésének tartalma, időpontja és hatálya, illetve a döntést támogatók és ellenzők számaránya megállapítható legyen.

A Határozatok Könyve tartalmazza:

* a döntésnek az érintettekkel való közlési, illetve nyilvánosságra hozatali módját,
* a Klub döntéssel összefüggő működésével kapcsolatosan keletkezett iratokba való betekintés rendjét,
* a Klub döntéssel összefüggésben történő működésének, szolgáltatása igénybevétele módjának, beszámolói közlésének nyilvánosságát.

A Közgyűlés és az Elnökség határozatait, valamint a „működés módját, a szolgáltatások igénybevételének a módját, illetve a beszámolói közléseket” a Klub internetes honlapján hozza nyilvánosságra. A nyilvánosság korlátozására csak személyiségi jogsérelem vagy az adatvédelmi törvény sérelme esetén kerülhet sor.

1. **A MPK Bizottságai**
2. Felügyelő Bizottság
3. Etikai- és Fegyelmi Bizottság
4. Tenyésztési Tanács

A Klub bizottságai határozatait egyszerű szótöbbséggel nyílt szavazással hozzák. szavazategyenlőség esetén az elnök szavazata dönt.

1. **A Felügyelő Bizottság**

1.1 A Felügyelő Bizottság megalakulása:

* A Felügyelő Bizottság (továbbiakban FB) a Klub közgyűlése által választott 3 tagú általános hatáskörű bizottság, mely a saját ügyrendje alapján működik. Az FB-nak egy póttagja van.
* Az FB elnökét, tagjait és egy póttagját a közgyűlés választja 3 évi időtartamra.
* A megválasztott FB elkészíti saját ügyrendjét, melyet a Klub Közgyűlése elé terjeszt jóváhagyásra.
* Nem lehet a FB elnöke vagy tagja, illetve könyvvizsgálója az a személy, aki

1. a döntéshozó szerv, illetve az ügyvezető szerv elnöke vagy tagja (ide nem értve az egyesület döntéshozó szervének azon tagjait, akik tisztséget nem töltenek be),
2. a közhasznú szervezettel e megbízatásán kívüli más tevékenység kifejtésére irányuló munkaviszonyban vagy munkavégzésre irányuló egyéb jogviszonyban áll, ha jogszabály másképp nem rendelkezik,
3. a közhasznú szervezet cél szerinti juttatásából részesül – kivéve a bárki által megkötés nélkül igénybe vehető nem pénzbeli szolgáltatásokat, és az egyesület által tagjának a tagsági jogviszony alapján a létesítő okiratban foglaltaknak megfelelően nyújtott cél szerinti juttatást –, illetve
4. az *a–c.* pontban meghatározott személyek közeli hozzátartozója.

1.2 A Felügyelő Bizottság feladata:

1. A FB ügyrendjét maga állapítja meg.
2. A Klub működésének minden részletére kiterjedő felügyelete, és ellenőrzése.
3. Az FB ellenőrzi a Klub Alapszabály szerinti működését, a Közgyűlési és testületi határozatok végrehajtását, a Klub költségvetés szerinti gazdálkodását.
4. A tevékenysége során észlelt szabálytalanságokról, hiányosságokról a megállapításait, javaslatait a Közgyűléssel köteles közölni.
5. A vizsgálatok során feltárt hiányosságok megszüntetésére – adott esetben a felelősségre vonásra – javaslatot tesz a Klub vezetőségének, a végrehajtást ellenőrzi, eredménytelenség esetén jogosult a Közgyűlést összehívni.
6. Az FB működésére egyebekben Szervezeti és Működési Szabályzat az irányadó.
7. **Etikai- és Fegyelmi Bizottság**
8. Az Etikai- és Fegyelmi Bizottságot a Közgyűlés 3 évre választja. A Bizottság az elnökből és két tagból áll. Póttagjainak száma 1 fő. Az Etikai- és Fegyelmi Bizottság 3 tagú tanácsban jár el. A póttag akkor hívható be a testületbe, ha a létszám 3 fő alá csökken.
9. Az Etikai- és Fegyelmi Bizottság a Közgyűlésnek tartozik felelősséggel és évente beszámolási kötelezettséggel.
10. Az Etikai- és Fegyelmi Bizottság eljárására az Etikai- és Fegyelmi Szabályzat előírásai az irányadóak.
11. Az Etikai- és Fegyelmi Bizottság ügyrendjét maga állapítja meg és a Klub Vezetősége, határozattal fogadja el.
12. Az Etikai- és Fegyelmi Bizottság elsőfokú fegyelmi és etikai jogkört gyakorol.
13. Az Etikai- és Fegyelmi Bizottság dönt a közérdekű bejelentések és panaszok tárgyában.
14. Véleményezési jogköre van a klub bármelyik tagja etikai tevékenységével összefüggésben, etikai vétség gyanúja esetén értesíti a fegyelmi jogkör gyakorlóját, javaslatot tehet a fegyelmi eljárás megindítására.
15. Békéltető tevékenységet végez és közvetít a Klub tagja és a Klub, illetve Klub tagjai közötti vitás ügyekben.
16. Állást foglal összeférhetetlenségi kérdésekben.
17. Bármelyik tag vagy szervezet közérdekű bejelentését, vagy panaszát az Etikai és Fegyelmi Bizottságnak nyújthatja be.
18. Határozata ellen, a kézbesítéstől számított 15 napon belül panasznak, fellebbezésnek van helye.
19. **Tenyésztési Tanács**
20. A Tenyésztési Tanács elnökét a Közgyűlés 3 évre választja. Elnöknek kizárólag olyan tag választható, aki a feladat ellátásához a VM rendelet által meghatározott végzettséggel rendelkezik. A Bizottság az elnökből és legalább 5 tagból áll, mely tagokat a tenyésztési tanács elnöke kéri fel feladatuk ellátására szakmai hozzáértésük alapján. A Tenyésztési Tanács tanácsban jár el.
21. A Tenyésztési Tanács az Elnökségnek tartozik felelősséggel és évente beszámolási kötelezettséggel.
22. A Tenyésztési Tanács feladata a Tenyésztési Program összeállítása.

**V.**

**A Klub működése és gazdálkodása**

1. A Klub tagdíjaiból, részére juttatott támogató befizetésekből és esetleges egyéb jövedelmekből gazdálkodik.
2. A tagdíj összegét, befizetésének módját az Elnökség határozza meg, és évente felülvizsgálja. A tagdíj minimum természetes személy részére 7.000 Ft, jogi személy tag részére 50.000 Ft. A tagok tagdíjbefizetéseiről az Elnökség a tagnyilvántartáshoz kapcsolódó nyilvántartást vezet. A tagok a tagdíj megfizetésén túl a Klub tartozásaiért saját vagyonukkal nem felelnek.
3. A Klub a vagyonával önállóan gazdálkodik, tartozásaiért saját vagyonával felel.
4. A Klub gazdálkodása során elért eredményét nem osztja fel, azt az Alapszabályban meghatározott tevékenységére fordítja.
5. A Klub befektetési tevékenységet nem végez, így befektetési szabályzatkészítési kötelezettsége nincsen.
6. A Klub az államháztartás alrendszereitől - a normatív támogatás kivételével - csak írásbeli szerződés alapján részesülhet támogatásban. A szerződésben meg kell határozni a támogatással való elszámolás feltételeit és módját. Az igénybe vehető támogatási lehetőségeket, azok mértékét és feltételeit a sajtó útján nyilvánosságra kell hozni. A Klub által nyújtott cél szerinti juttatások bárki által megismerhetők.
7. A Klub a felelős személyt, a támogatót, valamint e személyek hozzátartozóját - a bárki által megkötés nélkül igénybe vehető szolgáltatások, illetve a Klub által tagjának a tagsági jogviszony alapján nyújtott, létesítő okiratnak megfelelő juttatások kivételével - cél szerinti juttatásban nem részesítheti.
8. A Klub váltót, illetve más hitelviszonyt megtestesítő értékpapírt nem bocsáthat ki.
9. A Klub vállalkozásának fejlesztéséhez tevékenységét veszélyeztető mértékű hitelt nem vehet fel, az államháztartás alrendszereitől kapott támogatást hitel fedezetéül, illetve hitel törlesztésére nem használhatja fel.
10. A Klubot a tagok elsődlegesen nem gazdasági tevékenység céljára alapították, és a Klub gazdasági vállalkozási tevékenységet kizárólag másodlagos jelleggel, a céljainak elérését elősegítendő tevékenységét nem veszélyeztető módonfolytathat.
11. A Klub működése felett a törvényességi felügyeleti eljárásra a szervezet székhelye, ennek hiányában az utolsó bejegyzett székhelye szerinti nyilvántartó bíróság illetékes (Civil szervezetek bírósági nyilvántartásáról és az ezzel összefüggő eljárási szabályokról szóló 2011. évi CLXXXI tv. 71/A § (4) bekezdés).
12. A Klub működésének, szolgáltatásainak nyilvánosságát a szórólapokon, szakfolyóiratokban, interneten, és egyéb sajtótermékekben való közzététel útján biztosítja.
13. Minden egyesület saját maga rendelkezik nevével, címerével, logójával és minden a nevéhez kapcsolódó joggal, különös tekintettel a hirdetési, reklám és a tevékenység televíziós, rádiós valamint egyéb elektronikus technikákkal történő közvetítésével kapcsolatos jogokra.
14. Az egyesület hirdetési, reklám-, illetve közvetítési jogokkal kapcsolatosan egy évnél hosszabb időre szerződést csak a döntéshozó szerv külön felhatalmazása alapján köthet.

**VI.**

**A Klub képviselete**

A Klubot az Elnök, akadályoztatása esetén az alelnök teljes jogkörrel, önállóan képviseli harmadik személyekkel szemben és hatóságok, illetőleg bíróság előtt. A Klub bankszámlája felett aláírási joggal az elnök és az alelnök rendelkezik.

**VII.**

**A Klub megszűnése**

A Klub megszűnik, ha:

1. A Klub egy másik egyesülettel egyesül (összeolvad, beolvad),
2. az egyesület megvalósította célját vagy az egyesület céljának megvalósítása lehetetlenné vált és új célt nem határozott meg a Közgyűlés
3. az egyesület tagjainak száma 6 hónapon keresztül nem éri el a 10 főt
4. a legfőbb szerve a megszűnéséről határoz,
5. a bíróság feloszlatja,
6. a törvényességi ellenőrzési eljárás eredményeképpen a bíróság megszűnteti vagy megállapítja megszűnését,
7. a fizetésképtelensége miatt indult eljárásban a bíróság megszünteti,
8. és a Klubot a nyilvántartásból törlik.

* A b–e. pontokban foglalt esetekben a Klub jogutód nélkül szűnik meg. A b. pontban foglalt esetben végelszámolási eljárást, a c–d. pontokban foglalt esetekben pedig kényszer-végelszámolást kell lefolytatni.
* A legfőbb szerv nem dönthet a Klub feloszlásáról, ha a Klubbal szemben lefolytatott végrehajtás eredménytelen volt vagy a Klub fizetésképtelenségét a bíróság megállapította.
* Az egyesület megszűnése esetén fennmaradó vagyont az esetleges hitelezők kielégítése után az egyesület céljával megegyező, vagy hasonló cél megvalósítására létrejött közhasznú szervezetnek kell átadni.

**VIII.**

**Záró rendelkezések**

* A jelen Alapszabályban nem szabályozott kérdésekben a 2013. évi V. tv. (Ptk.) továbbá,
* az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény, illetőleg a további vonatkozó hatályos jogszabályok rendelkezései megfelelően irányadók.
* A Klub Alapszabályát a Magyar Puli Klub 2019. június 8.-napján tartott megismételt Közgyűlése jóváhagyta.

Budapest, 2019. június 8.

**……………………………………………..**

**Árminiczki János**

**Elnök**

|  |  |  |
| --- | --- | --- |
| 1. Tanú   ----------------------------------------- aláírás  ………………………………….. név  ………………………………….. lakcím  ………………………………….. szig.szám |  | 2. Tanú  ----------------------------------------- aláírás  ………………………………….. név  ………………………………….. lakcím  ………………………………….. szig.szám |